# Bizalmatlansági indítvány

### A Wikipédiából, a szabad lexikonból.

A bizalmatlansági indítvány parlamenti aktus, amelynek során a parlamenti többség mandátumának lejárta előtt megvonja bizalmát a kormánytól. Általában parlamenti képviselők egy (meghatározott számú) csoportja nyújthatja be, és a parlament szavaz róla. Elfogadása esetén a kormány elveszíti mandátumát, és - amennyiben a parlamenti erőviszonyok lehetővé teszik - új kormány alakul, vagy általános választások kiírására kerül sor.

Különleges formája az ún. konstruktív bizalmatlansági indítvány. Ez csak az új miniszterelnök-jelölt megnevezésével együtt nyújtható be, aki az indítvány megszavazásával egyben megválasztott új miniszterelnöknek számít. Elsőként a Német Szövetségi Köztársaságban vezették be, a Weimari Köztársaság rossz tapasztalatai alapján, elkerülendő, hogy a több pártból álló parlament úgy buktassa meg a kormányt, hogy azután nem képes új miniszterelnököt (ott kancellárt) választani. Ezt a megoldást 1990-ben a magyar alkotmányos rendszer is átvette.

## [szerkesztés] Magyarországon

A magyar alkotmány szerint csak konstruktív bizalmatlansági indítvány nyújtható be. Ehhez a képviselők legalább egy ötöde szükséges. Az indítványról az Országgyűlés szavaz. Az indítvány feletti vitát és szavazást legkorábban a beterjesztéstől számítva 3 nap múlva, de 8 napon belül kell megtartani. Ha a képviselők többsége elfogadja az indítványt, akkor az abban szereplő miniszterelnök-jelölt megválasztásra került. A bizalmi kérdést a kormány is felvetheti a miniszterelnök útján – kérheti egyúttal, hogy egyes előterjesztése feletti szavazás egyben bizalmi szavazás legyen (ilyenkor nem kell új miniszterelnök-jelöltet jelölni). Ha nem kapnak bizalmat, a kormány köteles lemondani.

| Ez a jogi tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

## [szerkesztés] Lásd még

A Magyar Köztársaság Alkotmánya 39/A. §

A lap eredeti címe "http://hu.wikipedia.org../../../b/i/z/Bizalmatlans%C3%A1gi_ind%C3%ADtv%C3%A1ny.html"

Kategóriák: Csonkok (jog) | Csonkok 2005 márciusából | Politika

##### Views

- Szócikk
- Vitalap
- Aktuális változat

##### Keresés